### 17.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2018-279543

**Status og tidsplan for Projekt for genudsætning af oddere
på [adresse]**

Kalundborg Kommune var i januar vært for et møde på
[adresse] med projektgruppen bag genudsætning af odder på [adresse], jf.
TMU-beslutningen af 7. juni 2018.

På mødet deltog repræsentanter fra de vestsjællandske
kommuner, [adresse], Naturstyrelsen, Fiskeristyrelsen, [adresse]
Universitet og Danmarks Naturfredningsforening, og der drøftedes bl.a. konkrete
aspekter af en projektbeskrivelse (under færdiggørelse), myndighedsbehandling
og finansieringsmuligheder samt en realistisk tidsplan for projektet.

Der stiles mod at have projektbeskrivelsen færdig og ansøge
hos Vildtforvaltningsrådet allerede i marts og have fondsansøgninger indsendt i
april, med kommunerne som medunderskrivere på ansøgningerne.

Udsætninger vil så, efter de nødvendige tilladelser er
indhentet og efter byggeri af nødvendige faciliteter på [adresse] i Silkeborg, kunne
starte i 2020.

Næste møde i projektgruppen holdes i slutningen af
februar/starten af marts.

**Status byggesagsområdet 2. halvår 2018**

Til orientering må administrationen udskyde fremlæggelsen af
status for byggesagsområdet for 2. halvår til april-mødet.